CELEX: 32010D0082
Language: lt
Date: 1265673600000
Title: 2010/82/: 2010 m. vasario 9 d. Komisijos sprendimas, kuriuo dekoratyvinė sienų danga, susukta į ritinius ir lakštų pavidalu, suskirstoma į tam tikrų statybos produktų degumo klases (pranešta dokumentu Nr. C(2010) 397) (Tekstas svarbus EEE)

11.2.2010   
            
            
               LT
            
            
               Europos Sąjungos oficialusis leidinys
            
            
               L 38/11
            
         KOMISIJOS SPRENDIMAS
   2010 m. vasario 9 d.
   kuriuo dekoratyvinė sienų danga, susukta į ritinius ir lakštų pavidalu, suskirstoma į tam tikrų statybos produktų degumo klases
   (pranešta dokumentu Nr. C(2010) 397)
   (Tekstas svarbus EEE)
   (2010/82/ES)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1988 m. gruodžio 21 d. Tarybos direktyvą 89/106/EEB dėl valstybių narių įstatymų ir kitų teisės aktų, susijusių su statybos produktais, derinimo (1), ypač į jos 20 straipsnio 2 dalies a punktą,
   kadangi:
   
               (1)
            
            
               Direktyvoje 89/106/EEB numatyta, jog siekiant atsižvelgti į skirtingus nacionalinio, regioninio ar vietinio lygmens statybos darbų apsaugos lygius gali prireikti aiškinamuosiuose dokumentuose nustatyti produktų eksploatacines savybes pagal kiekvieną esminį reikalavimą atitinkančias klases. Tie dokumentai buvo paskelbti kaip „Komisijos komunikatas dėl Direktyvos 89/106/EEB aiškinamųjų dokumentų“ (2).
            
         
               (2)
            
            
               Atsižvelgiant į esminį priešgaisrinės saugos reikalavimą, aiškinamajame dokumente Nr. 2 išvardijamos tam tikros susijusios priemonės, kuriomis apibrėžiama valstybėse narėse skirtingai kuriama priešgaisrinės saugos strategija.
            
         
               (3)
            
            
               Aiškinamajame dokumente Nr. 2 nustatyta, kad viena iš tų priemonių – ugnies ir dūmų susidarymo bei plitimo ribojimas tam tikrame plote, siekiant, kad gaisro plitimo galimybė dėl statybos produktų būtų kuo mažesnė.
            
         
               (4)
            
            
               To ribojimo lygis gali būti išreiškiamas tik skirtingais produktų degumo lygiais juos galutinai naudojant.
            
         
               (5)
            
            
               Suderinus sprendimą, klasių sistema buvo patvirtinta 2000 m. vasario 8 d. Komisijos sprendimu 2000/147/EB, įgyvendinančiu Tarybos direktyvą 89/106/EEB dėl statybos produktų reakcijos į ugnį klasifikavimo (3).
            
         
               (6)
            
            
               Dekoratyvinei sienų dangai, susuktai į ritinius ir lakštų pavidalu būtina taikyti Sprendime 2000/147/EB nustatytą klasifikaciją.
            
         
               (7)
            
            
               Daugelio statybos produktų ir (arba) medžiagų degumas, remiantis Sprendime 2000/147/EB pateikta klasifikacija, yra patikimai nustatytas ir pakankamai gerai žinomas už priešgaisrinę apsaugą atsakingoms valstybių narių institucijoms, todėl nereikalaujama atlikti šios konkrečios charakteristikos bandymų.
            
         
               (8)
            
            
               Šiame sprendime numatytos priemonės atitinka Statybos nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Statybos produktai ir (arba) medžiagos, kurie atitinka visus eksploatacinių degumo charakteristikų reikalavimus ir su kuriomis neprivaloma atlikti kitų bandymų, pateikiami priede.
   2 straipsnis
   Konkrečios klasės, į kurias pagal Sprendime 2000/147/EB patvirtintą degumo klasifikaciją turi būti suskirstyti skirtingi statybos produktai ir (arba) medžiagos, pateikiamos šio sprendimo priede.
   3 straipsnis
   Produktai, jeigu tinkama, vertinami atsižvelgiant į jų galutinį naudojimą.
   4 straipsnis
   Šis sprendimas skirtas valstybėms narėms.
   
      Priimta Briuselyje 2010 m. vasario 9 d.
      
         
            Komisijos vardu
         
         Günter VERHEUGEN
         
            Pirmininko pavaduotojas
         
      
   
   
      (1)  OL L 40, 1989 2 11, p. 12.
   
      (2)  OL C 62, 1994 2 28, p. 1.
   
      (3)  OL L 50, 2000 2 23, p. 14.
   
      PRIEDAS
      Šiame priede pateikiamoje lentelėje išvardijami statybos produktai ir (arba) medžiagos, kurie atitinka visus degumo charakteristikų reikalavimus ir kurių nereikia bandyti.
      
         Lentelė
      
      
         Dekoratyvinės sienų dangos, susuktos į ritinius ir lakštų pavidalu, degumo klasės
      
      
                  Produktas (1)
                  
               
               
                  Didžiausia masė pločio vienetui
                  (g/m2)
               
               
                  Didžiausias storis
                  (mm)
               
               
                  Klasė (2)
                  
               
            
                  Sienų dangos su celiuliozės pluošto pagrindu
               
               
                  190
               
               
                  0,9
               
               
                  D-s3, d2
               
            
                  Sienų dangos su celiuliozės pluošto pagrindu, padengtos polimerais arba su atspaudais
               
               
                  470
               
               
                  0,7
               
            
                  Sienų dangos su celiuliozės ir poliesterių pluošto mišinio pagrindu
               
               
                  160
               
               
                  0,3
               
            
                  Sienų dangos su celiuliozės ir poliesterių pluošto mišinio pagrindu, padengtos polimerais arba su atspaudais
               
               
                  410
               
               
                  0,5
               
            
                  Sienų dangos su polimerais padengtos tekstilės pagrindu
               
               
                  510
               
               
                  0,7
               
            
                  Sienų dangos iš tekstilės audinio su pagrindu iš celiuliozės pluošto arba celiuliozės ir poliesterių pluošto
               
               
                  450
               
               
                  0,8
               
            
                  Sienų dangos iš pūstojo PVC su pagrindu iš celiuliozės pluošto arba celiuliozės ir poliesterių pluošto
               
               
                  310
               
               
                  1,8
               
            
         (1)  Produktai, vadovaujantis EN 15102, dedami ant pagrindo, kurio klasė bent A2-s1,d0, mažiausias storis 12 mm ir mažiausias tankis 800 kg/m3, naudojant adhezyvą iš krakmolo arba krakmolo ir (arba) PVAL, arba celiuliozės ir (arba) PVAL, daugiausiai dedant 200 g/m2.
      
         (2)  Komisijos sprendimo 2000/147/EB priedo 1 lentelėje nurodyta klasė.